पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल काॅलेज अस्पताल के 30 बेड वाले आईसीयू में मरीजों के बेहतर इलाज के लिए जिला प्रशासन व अस्पताल प्रबंधन द्वारा महाराष्ट्र की डाॅक्टर फार यू नामक संस्था से सर्विस लेने प्रस्ताव शासन को भेजा गया है। संस्था के पास आईसीयू में काम करने का अच्छा अनुभव होने की बात बताई जा रही है। इनकी टीम देश के अलग अलग हॉस्पिटलों में काम कर रही है और दिल्ली में कोविड के मरीजों का कई अस्पतालों में ये इलाज कर चुके हैं।
शासन से अनुमति मिलते ही इनकी टीम अस्पताल के 30 बेड के आईसीयू की पूरी जिम्मेदारी संभालेगी। हालांकि इनका यहां रिजल्ट कैसा रहेगा, यह काम शुरू होने के बाद पता चलेगा। बताया गया है कि इनके पास नर्सिंग स्टाफ से लेकर डाॅक्टरों की विशेषज्ञ टीम है। शासन से यदि अनुमति मिल गयी तो मेडिकल कॉलेज अस्पताल में संस्था के कुल 30 स्टाफ काम करेंगे। इनमें 20 नर्सिंग स्टाफ के अलावा 10 डाॅक्टर शामिल हैं। अस्पताल के कोविड यूनिट में अभी 30 बेड का आईसीयू है।
अस्पताल में अभी विशेषज्ञ स्टाफ की कमी
मेडिकल काॅलेज अस्पताल में आईसीयू के लिए अभी डाॅक्टर से लेकर नर्सिंग के विशेषज्ञ स्टाफ की कमी है। कोविड में ही यहां 150 मरीज भर्ती रह रहे हैं, जिसमें कई गंभीर रहते हैं। आईसीयू में मरीजों की काफी देखरेख की जरूरत होती है और इतना दक्ष नर्सिंग स्टाफ नहीं है। इससे संस्था के काम करने से काफी फायदा होने की उम्मीद है। इससे यहां के स्टॉफ को भी काम सीखने का अवसर मिलेगा, जिसका बाद में अस्पताल को लाभ होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn